
****

**Citizen OS**

**küsimused**

# 

# 

### Käivita järgnev video või loe tekst ise ette

[Hakkab looma! Intro video](https://drive.google.com/file/d/1RfodFlktBkcRrMKBmCtcl--vAjSYAHuR/view?usp=drive_link)

*“Kui eestlased ajaloo jooksul on midagi hästi teinud, siis see on oskus unistada ja need unistused ellu viia. Mõtle näiteks Laulvale Revolutsioonile – hetk, kus meie rahvas ühise visiooniga suutis taastada oma vabaduse. Või unistus Eesti digiriigist, mis kõigest paarkümmend aastat tagasi tundus uskumatult ambitsioonikas, kuid täna oleme maailmas kõikidele eeskujuks.*

*Just need suured ja julged unistused on meid toonud siia, kus me täna oleme. Aga täna… on meie ümber palju hirme. Me kardame tulevikku, ei julge vaadata kaugemale, ei tea, kust alustada. Ja see on täiesti normaalne tunne, eriti ajal, mil maailm on nii kiiresti muutumas. Just seetõttu ongi sündinud Hakkab Looma – vabatahtlik ja mittepoliitiline liikumine, mis julgustab meid kõiki mõtlema suurelt ja julgelt. Täna oleme siin selleks, et unistada – mitte lihtsalt omaette, vaid koos. Me võtame täna selle aja, et jagada oma unistusi, isegi neid kõige salajasemaid.*

*Sinu osalemine on vabatahtlik, kuid väga hinnatud – suur aitäh, et sa oled tulnud! Tänased unistused lisanduvad meie ühisesse unistuste raamatukokku, mida teadlased hiljem analüüsivad. Me ei hakka unistusi ellu viima, kuid täna arutame, kuidas me saame kõik koos astuda samme oma soovitud tuleviku suunas. Unistusi kogume anonüümselt. Need ei seostu ühegi osaleja nimega, kuid iga mõte aitab kujundada suuremat pilti meie võimalustest.*

*Enne harjutuse juurde asumist teeme mõned kokkulepped:*

1. *Esiteks, see on vaba ja heatahtlik ruum. Kõik ideed on teretulnud – siin pole õigeid ega valesid vastuseid, liiga väikeseid ega liiga suuri unistusi.*
2. *Teiseks, jagame oma mõtteid avatult ja heasoovlikult, samamoodi ei anna me hinnanguid ei enda ega teiste unistustele, ei ütle, et midagi on võimatu.*
3. *Ja viimaks – oleme täna palun täiesti kohal. Paneme oma telefonid kõrvale, laseme argimuredest lahti ja keskendume just sellele hetkele siin ja praegu.*

*Tulevikumõtlejad ütlevad, et tulevikke ei ole ainult üks – tegelikult on meie ees lõputu arv võimalusi. Meie tänastest valikutest sõltub, milline neist realiseerub. Tavaliselt keskendume sellele, mis võib valesti minna, mida me kardame, või sellele, mida me peame võimatuks. Täna võtame aluseks tulevikumõtlemise meetodi, mis aitab meil hirmudest lahti lasta. Täna on sul lubatud unistada.”*

### 

### 

### Sinu idee pealkiri

*Oma unistuse pealkirjaks palun pane oma ettevõtte või sõpruskonna nimi. Näiteks “Elisa unistab” või “Kadrina Karud unistavad”. 03.05 raamatukogus unistades raamatukogu nimi ning laudkonna number, aga võid ka olla loominguline.*

### Demograafilised andmed

*Sisesta enda kohta, ehk sinu vanus, sugu ja kodukoht ehk see paik, mida tunned kodukohana.*

### Eeltäidetud tekst

#### Grupiliikmete arv:

*Loenda oma grupiliikmete arv ning sisesta tulem numbrilise väärtusena*

***Näiteks:***

*5*

#### Vanused:

*Sisesta selles järjekorras nagu grupiliikmed on öelnud või mõnel muul moel edastanud, eralda need komadega*

***Näiteks:***

*15, 72, 43, 19, 52*

#### Sugu:

*Sisesta nii nagu on 🙂*

***Näiteks:***

*Mehi: 3*

*Naisi: 2*

#### Grupiliikmete elukohad:

*Sisesta selles järjekorras nagu grupiliikmed on öelnud või mõnel muul moel edastanud, eralda need komadega*

***Näiteks:***

*Järva vald x2, Türi vald, Paide linn x2*

#### Grupiarutelu mõtete ja unistuste kirja panemisel aitavad Sind allolevad küsimused:

*Kui need hakkavad arutelu või kirja panemist segama, võid need ka kustutada*

**Grupiliikmete isiklikud unistused:**

*Kirjuta nii nagu sulle mugavam on, järjest või üksteise alla. Selles järjekorras nagu unistusi jagatakse. Pane need kirja nii detailselt kui su näppude kiirus lubab. Oluline on unistuse keskne mõte edasi anda*

**Meie grupi ühine unistus:**

*Kui olete ühisosa leidnud, pane see kirja nii, et kõik osalised rahul oleksid. Kindluse mõttes võid selle osalistele ka ette lugeda.*

**Ühine tegutsemine:**

*Kirjuta nii nagu sulle mugavam on, järjest või üksteise alla. Selles järjekorras nagu plaane jagatakse. Pane need kirja nii detailselt kui su näppude kiirus lubab.*

### Lisa pilt

*On võimalus, mida saad soovi korral kasutada. Näiteks pilt märkmetest, joonistustest. Pilt jääb unistuse juurde, seega osalejate näod või muud äratuntavad osad ei ole anonüümsuse tagamisel kõige parem mõte.*

### Salvesta mustandina

*Kes salvestab, selle unistus ei kao! Sinu unistus ei salvestu automaatselt. Kui tahad vahepeal pausi teha, vajuta kindlasti "salvesta mustand". Tasub mõelda ka “eeltäidetud tekst” osa kopeerimisele eraldi dokumenti, mitte otse sisestada. Võimaluse korral saad ka välja printida ning märkmeid käsitsi teha.*